ΠΡΟΣΚΛΗΣΗ ΕΝΔΙΑΦΕΡΟΝΤΟΣ - ΑΝΑΚΟΙΝΩΣΗ ΓΙΑ ΠΑΝΗΓΥΡΙΑ: ΠΡΟΦΗΤΗ ΗΛΙΑ & ΑΓΙΑΣ ΠΑΡΑΣΚΕΥΗΣ

Α)Για την εύρυθμη λειτουργία των υπηρεσιών του δήμου και την καλύτερη εξυπηρέτηση των  μικροπωλητών που θέλουν να τους χορηγηθούν άδειες για το πανηγύρι του Προφήτη Ηλία & Αγίας Παρασκευής , παρακαλούνται οι ενδιαφερόμενοι όπως καταθέσουν τις αιτήσεις τους από Τετάρτη 22 Ιουνίου  έως και Παρασκευή 8 Ιουλίου και ώρα από 8.00 π. μ. έως 15:00 μ. μ. στο πρωτόκολλο του Δήμου.

Θα τηρηθεί αυστηρά σειρά προτεραιότητας σύμφωνα με την ημερομηνία - πρωτόκολλο του Δήμου .Επάνω στην αίτηση θα αναγράφεται με ευκρίνεια :    α) το πανηγύρι για το οποίο ενδιαφέρεται

β) η ΖΩΝΗ ,  συγκεκριμένα για την Ζώνη θα υπάρχει 1η και 2η επιλογή για την περίπτωση που καλυφθεί η 1η επιλογή ώστε να υπάρξει η δυνατότητα 2ης επιλογή Ζώνης) ,

γ) τα μέτρα

δ) είδος εμπορίου

ε) εάν συντρέχουν άλλοι λόγοι π.χ. ευπαθείς ομάδες (αναπηρία  67% και άνω), ROM ,πολύτεκνοι , δημότες κ.α.

ΠΡΟΣΟΧΗ: Όσοι ενδιαφερόμενοι μικροπωλητές έχουν ήδη καταθέσει αίτηση σε διάστημα προγενέστερο των ανωτέρω ημερομηνιών (πριν από 22 Ιουνίου) ΔΕΝ θα καταχωρηθεί η αίτησή τους θα πρέπει να επαναβεβαιώσουν εκ νέου με νέα αίτηση ώστε να διασφαλιστεί αυστηρά ο αριθμός προτεραιότητας βάση ημερομηνίας & αριθμού πρωτοκόλλου για λόγους διαφάνειας.

Β)Αναλυτικά για τις θέσεις και την χορήγηση αδειών θα ανακοινωθεί  η σειρά και η αντίστοιχη ημέρα που  θα δίνονται από το τμήμα εσόδων σύμφωνα με τα πρωτόκολλα που θα κατατεθούν ως εξής:

Για το πανηγύρι του Προφήτη Ηλία :

Πέμπτη 14/7- Παρασκευή 15/7– Δευτέρα 18/7 και ώρες:14,30μ.μ. -18,00 μ.μ.

Για το πανηγύρι της Αγίας Παρασκευής:

Τρίτη 19/7 –Τετάρτη 20/7-Πέμπτη 21/7- Παρασκευή 22/7 και ώρες: 14,30μ.μ. -18,00 μ.μ. Σάββατο 23/7 και ώρα :09.00 π.μ. – 14.00μ.μ.

Σε συνέχεια χορήγησης της ανωτέρω άδειας ο ενδιαφερόμενος πρέπει να πληρώσει στο Ταμείο του Δήμου το τέλος χρήσης του κοινοχρήστου χώρου, που απαιτείται για την πραγματοποίηση της ως άνω εμπορικής δραστηριότητας:

Πανηγύρι Προφήτη Ηλία : επί της οδού  Ρούμελης και Προφήτη Ηλία

Τιμή 28/τ.μ. επί διήμερο (παραμονής & ανήμερα)

Πανηγύρι Αγίας Παρασκευής επί διήμερο (παραμονής & ανήμερα):

Α ΖΩΝΗ: Αγίου Ιωάννου από τρίγωνο έως οδού Κοντοπούλου  Τιμή 60/τ.μ.

Β ΖΩΝΗ: Αγίου Ιωάννου από Κοντοπούλου έως Τρωάδος Τιμή 50/τ.μ.

Γ ΖΩΝΗ: Αγίου Ιωάννου από Τρωάδος και πάνω Τιμή 40/τ.μ.

Υπενθυμίζουμε ότι οι αιτήσεις θα  συνοδεύονται  από τα παρακάτω απαραίτητα δικαιολογητικά έγγραφα:

1.Βεβαίωση έναρξης επιτηδεύματος από την αρμόδια ΔΟΥ,

2.Βεβαίωση ασφαλιστικού φορέα,

3.Φωτοτυπία ταυτότητας,

4.Φωτοτυπία άδειας παραμονής (για αλλοδαπούς),

5.Φωτοτυπία βιβλιαρίου υγείας (για πωλητές τροφίμων-ποτών) και

6.Απόκομμα ταμειακής μηχανής Ιουνίου 2016

7.αποδεικτικά των περιπτώσεων  Α σκέλους ε κατηγορίας

Περιορισμοί:

1)Το κάθε ξεχωριστό ΑΦΜ δικαιούται το πολύ μέχρι δύο (2) θέσεις μικροπωλητή σε διαφορετικές ζώνες όσον αφορά το πανηγύρι της Αγίας Παρασκευής

2)Η άδεια χρήσης που θα δοθεί αφορά αυστηρά το ΑΦΜ στο οποίο εκδόθηκε και απαγορεύεται ρητά η χρήση αδείας από άλλο μικροπωλητή .

Ακολουθεί υπόδειγμα αίτησης η οποία θα υπάρχει και στο πρωτόκολλο .

Τηλ.επικοινωνίας:2132004595 - 2132004543 – 2132004563  -2132004551

ΤΜΗΜΑ ΕΣΟΔΩΝ